《冯万州当可以洞庭春色遗王子载盖用安定郡王》
宋代·晁公溯

秋风洞庭波，霜落洲渚出。
黄芦半倾倒，江树无复色。
独余千木奴，后皇所嘉植。
芳辛有余味，不减玉斚沥。
可令披黄苞，以甘授欢伯。
酿成无边春，吞此云梦泽。
犹持陶家轮，断取李衡宅。
纳之翁盎中，未觉宇宙窄。
方当玉腴熟，溜溜糟床滴。
尚带含霜容，未饮香满室。
味夺桑落醇，色轻蒲萄碧。
夷考无前闻，畴能妙仪狄。
流传自王家，遗法后世得。
不宜博凉州，时可饷宾客。
辍餐茗战罢，持用解水厄。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。